Bratislavská vodárenská spoločnosť, a. s.,

Prešovská 48,

826 46 Bratislava

### V Bratislave, dňa 27.01.2026

**TOVAR**

## VÝZVA NA PREDLOŽENIE CENOVEJ PONUKY

(ďalej len „výzva“)

1. **IDENTIFIKÁCIA OBSTARÁVATEĽA:** Bratislavská vodárenská spoločnosť, a. s.

Prešovská 48

826 46 Bratislava

IČO: 35 850 370

Zapísaná v Obchodnom registri Mestského súdu Bratislava III, oddiel: Sa, vložka č. 3080/B

(ďalej len „obstarávateľ“)

Kontaktná osoba:Ing. Martina Meravá

tel. č.: +421 948 240 544

e-mail: [martina.merava@bvsas.sk](mailto:martina.merava@bvsas.sk)

1. **PREDMET ZÁKAZKY : Tlačiarenské výrobky**
2. **VŠEOBECNÉ INFORMÁCIE K PREDMETU ZÁKAZKY**
3. Predmetom tohto obstarávania (ďalej aj ako „súťaž“) je výber najvýhodnejšej ponuky a následne uzatvorenie zmluvného vzťahu medzi obstarávateľom a úspešným uchádzačom, za súčasného splnenia podmienok a postupu stanoveného v tejto výzve.
4. Obstarávateľ neumožňuje predloženie variantného riešenia. Ak súčasťou ponuky bude aj variantné riešenie, variantné riešenie nebude zaradené do hodnotenia a bude sa naň hľadieť, akoby nebolo predložené.
5. Zákazka nie je rozdelená na časti. Uchádzač predloží ponuku na celý predmet zákazky.
6. Komunikácia vrátane doručovania pre účely tohto obstarávania sa bude uskutočňovať spôsobom určeným funkcionalitou elektronického nástroja JOSEPHINE na portáli <https://josephine.proebiz.com/sk/>. Momentom doručenia/odoslania akéhokoľvek dokumentu pre účely elektronickej komunikácie sa rozumie moment odoslania informácií, resp. dokumentov prostredníctvom elektronického nástroja JOSEPHINE na portál <https://josephine.proebiz.com/sk/>, ktoré sa nachádzajú okamžite v dispozičnej sfére obstarávateľa alebo uchádzača.
7. Obstarávateľ odporúča záujemcom, aby si pozorne prečítali zverejnený manuál JOSEPHINE – skrátený návod „Manuál registrácie záujemcu/uchádzača“, v ktorom sa dozvedia všetky podstatné informácie pre prácu so systémom Josephine. Manuál sa nachádza na základnej stránke <https://josephine.proebiz.com/sk/> v časti „Knižnica manuálov a odkazov“

3.6 Na bezproblémové používanie systému JOSEPHINE je nutné používať jeden z podporovaných internetových prehliadačov:

* Mozilla Firefox verzia 13.0 a vyššia alebo
* Google Chrome
* Microsoft Edge.

1. **OPIS PREDMETU ZÁKAZKY**

4.1 Predmetom obstarávania je dodávka tlačiarenských výrobkov, tlačív a obálok rôznych

formátov. Predmet zákazky zahŕňa tlač, kompletné spracovanie a dodávku

administratívnych tlačív, formulárov, obálok, brožúr a vizitiek podľa potrieb obstarávateľa.

4.2 Bližšia špecifikácia predmetu zákazky je uvedená v  Prílohe č. 1 tejto výzvy – Špecifikácia predmetu zákazky.

1. **MIESTO DODANIA TOVARU :**

sklad– Hlohová 46, 82107 Bratislava

sklad – Hviezdoslavova 476/20, 905 01 Senica

1. **DRUH ZÁKAZKY :** dodanie tovaru
2. **KÓD CPV :** 22000000-0 Tlačené výrobky a príbuzné produkty
3. **VÝSLEDOK POSTUPU ZADÁVANIA ZÁKAZKY**

8.1 Výsledkom bude uzavretie zmluvy podľa Prílohy č. 2 tejto výzvy s úspešným uchádzačom.

1. **DOBA TRVANIA ZMLUVY**

24 mesiacov odo dňa nadobudnutia účinnosti zmluvy alebo do momentu vyčerpania finančného limitu, podľa toho, ktorá skutočnosť nastane skôr.

1. **PODMIENKY FINANCOVANIA A PLATOBNÉ PODMIENKY**
2. Predmet zákazky bude financovaný z prostriedkov obstarávateľa.
3. Obstarávateľ neposkytne úspešnému uchádzačovi zálohu ani preddavky na dodávku predmetu zákazky.
4. Celkovú cenu za predmet zákazky uhradí obstarávateľ úspešnému uchádzačovi bezhotovostným platobným stykom.
5. Fakturácia je elektronická, lehota splatnosti každej faktúry je 30 (slovom: tridsať) dní odo dňa jej preukázateľného doručenia obstarávateľovi. Platobná povinnosť obstarávateľa sa považuje za splnenú v deň, keď bude z jeho bankového účtu poukázaná príslušná platba na účet úspešného uchádzača. Faktúra musí obsahovať všetky náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov. Ak faktúra nebude obsahovať všetky náležitosti daňového dokladu alebo ak nebude po stránke vecnej či formálnej správne vystavená, bude vrátená na doplnenie alebo prepracovanie a nová lehota splatnosti začne plynúť dňom doručenia správne doplnenej alebo prepracovanej faktúry obstarávateľovi.
6. **PODMIENKY ÚČASTI A INÉ POŽIADAVKY**

**11.1 Osobné postavenie:**

Uchádzač musí spĺňať všetky nasledovné podmienky účasti, týkajúce sa osobného postavenia:

11.1.1 uchádzač, ani jeho štatutárny orgán, ani člen štatutárneho orgánu, ani člen dozorného orgánu, ani prokurista, nebol právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe.

11.1.2 uchádzač nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov [1] v Slovenskej republike, a v štáte sídla, miesta podnikania alebo obvyklého pobytu.

11.1.3 uchádzač nemá evidované daňové nedoplatky voči daňovému úradu a colnému úradu podľa osobitných predpisov [2] v Slovenskej republike, a v štáte sídla, miesta podnikania alebo obvyklého pobytu.

[1] § 170 ods. 21 zákona č. 461/2003 Z. z. o sociálnom poistení v znení zákona č. 221/2019 Z. z. § 25 ods. 5 zákona č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení zákona č. 221/2019 Z. z.

[2] Zákon č. 199/2004 Z. z. Colný zákon a o zmene a doplnení niektorých zákonov v znení neskorších predpisov. Zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov.

11.1.4 na majetok uchádzača nebol vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku.

11.1.5 uchádzač je oprávnený dodávať predmet zákazky.

11.1.6Podmienky uvedené v bodoch 11.1.1 až 11.1.5 preukáže uchádzač predložením Čestného vyhlásenia o splnení podmienok účasti, týkajúcich sa osobného postavenia uchádzača, podľa priloženého vzoru, ktorý tvorí Prílohu č. 5 tejto výzvy. Ak ponuku predkladá skupina dodávateľov, splnenie podmienok osobného postavenia preukazuje každý člen skupiny samostatne.

Obstarávateľ si v prípade pochybností vyhradzuje právo vyžiadať si od úspešného uchádzača predloženie dokladov preukazujúcich splnenie podmienok účasti podľa bodov 11.1.1 až 11.1.5 (scany originálov, resp. overených kópií dokladov nie starších ako tri mesiace ku dňu lehoty na predkladanie ponúk):

a) k bodu 11.1.1 doložením výpisu z registra trestov

b) k bodu 11.1.2 doložením potvrdenia od tej/tých zdravotnej poisťovne/zdravotných poisťovní, ktorej/ktorým je uchádzač povinný platiť poistné (resp. preddavky na poistné na zdravotné poistenie) a od Sociálnej poisťovne,

c) k bodu 11.1.3 doložením potvrdenia miestne príslušného daňového úradu a miestne príslušného colného úradu,

d) k bodu 11.1.4 doložením potvrdenia príslušného súdu,

e) k bodu 11.1.5 doložením výpisu z obchodného registra, výpisu zo živnostenského registra, iné než živnostenské oprávnenie, vydané podľa osobitných predpisov, príp. dokladu o zapísaní v zozname hospodárskych subjektov, vedenom Úradom pre verejné obstarávanie.

11.1.7 Uchádzač nesmie byť vedený v Registri osôb so zákazom účastivo verejnom obstarávaní, ktorý vedie Úrad pre verejné obstarávanie. V prípade, že uchádzač je vedený v tomto registri ku dňu predkladania ponúk, nebude jeho ponuka obstarávateľom hodnotená.

**11.2 Finančné a ekonomické postavenie:**

Nevyžaduje sa.

**11.3 Technická spôsobilosť alebo odborná spôsobilosť:**

Nevyžaduje sa.

**11.4 Iné požiadavky:**

11.4.1 Uchádzač vo svojej ponuke predloží Zoznam subdodávateľov, vyhlásenie o podiele plnenia zmluvy zabezpečovanej tretími osobami resp. vyhlásenie, že uchádzač nebude pri realizácií predmetu zákazky využívať kapacity tretej osoby vo forme subdodávok (podľa priloženého vzoru, ktorý tvorí prílohu č. 7 zmluvy).

11.4.2. Uchádzač vo svojej ponuke predloží Čestné vyhlásenie o súhlase s výzvou (podľa priloženého vzoru, ktorý tvorí Prílohu č. 4 tejto výzvy), ktorým vyjadruje svoj súhlas s podmienkami uvedenými v tejto výzve.

11.4.3Uchádzač vo svojej ponuke predloží Čestné vyhlásenie uchádzača/Súhlas so spracúvaním osobných údajov (podľa priloženého vzoru, ktorý tvorí Prílohu č. 5 tejto výzvy).

1. **OBHLIADKA**

Nevyžaduje sa.

1. LEHOTA NA PREDKLADANIE PONÚK A SPÔSOB PREDKLADANIA PONUKY
2. **Predkladanie ponuky:**

Obstarávateľ žiada záujemcu v lehote do troch pracovných dní odo dňa doručenia výzvy spätne potvrdiť svoj záujem predložiť ponuku elektronicky prostredníctvom elektronického nástroja JOSEPHINE na portáli <https://josephine.proebiz.com/sk/> , z ktorého bola zasielaná výzva.

13.1.1 **Lehota na predkladanie ponúk** je stanovená **11.02.2026 do 10:00.** Na ponuky, ktoré budú predložené po lehote na predkladanie ponúk, obstarávateľ nebude prihliadať.

13.1.2 **Uchádzač predloží ponuku elektronicky prostredníctvom elektronického nástroja JOSEPHINE na portáli** <https://josephine.proebiz.com/sk/>.Elektronický systém ponuku po jej odoslaní automaticky zabezpečí („uzamkne“) do lehoty na otváranie ponúk tak, aby ju nebolo možné pred lehotou na otváranie ponúk sprístupniť.

13.1.3 Uchádzač predkladá ponuku pod identifikáciu obstarávateľa a názov zákazky **„Tlačiarenské výrobky“.**

Ponuku je možné predložiť v lehote na predkladanie ponúk, po registrácii a prihlásení

sa uchádzača do elektronického nástroja JOSEPHINE.

13.1.4 Uchádzač predkladá ponuku tak, že samostatne vloží súbory obsahujúce dokumenty k splneniu podmienok účasti, dokumenty k požiadavkám na predmet zákazky, uvedené v bode 14. OBSAH PONUKY, tejto výzvy.

13.1.5 Ponuka vyhotovená a predložená v elektronickej forme musí byť vo formáte, ktorý zabezpečí trvalé zachytenie jej obsahu v súlade s požiadavkami uvedenými v  tejto výzve. Doklady a dokumenty tvoriace obsah ponuky obstarávateľ odporúča predložiť ako súbory .pdf., alebo xls, xlsx, ak sú požadované.

13.1.6 Pre lepšiu orientáciu v prostredí elektronického nástroja JOSEPHINE, môže uchádzač využiť manuály a ďalšie dokumenty zverejnené v časti „Knižnica manuálov a odkazov“.

13.1.7 Uchádzač môže v tomto postupe zadávania zákazky predložiť len jednu ponuku. Ak uchádzač v lehote na predkladanie ponúk predloží viac ponúk, obstarávateľ prihliada len na ponuku, ktorá bola predložená ako posledná a na ostatné ponuky hľadí rovnako ako na ponuky, ktoré boli predložené po lehote na predkladanie ponúk.

13.1.8 Obstarávateľ môže vylúčiť ponuku, ak uchádzač nedodrží určený spôsob komunikácie.

13.1.9 Elektronický nástroj JOSEPHINE neumožňuje predkladanie ponúk po lehote na jej predloženie.

13.1.10 V prípade, ak uchádzač predloží elektronickú ponuku a jej obsah nebude možné vo vyššie uvedenom elektronickom nástroji sprístupniť, takáto ponuka bude z procesu obstarávania vylúčená.

13.1.11 Elektronicky predložené ponuky obstarávateľovi v lehote na predkladanie ponúk sa uchádzačom nevracajú, zostávajú ako súčasť dokumentácie zákazky.

13.1.12 Celá ponuka, ako aj doklady a dokumenty v nej predložené, musia byť vyhotovené v slovenskom alebo českom jazyku, ak v tejto výzve nie je v OBSAHU PONUKY uvedené inak. V prípade iného jazyka je potrebný úradný preklad do jazyka slovenského. Ak sa zistí rozdiel v ich obsahu, rozhodujúci je preklad do jazyka slovenského.

13.1.13 V prípade potreby môže uchádzač zaslať obstarávateľovi Žiadosť o vysvetlenie informácií uvedených v tejto výzve a jej prílohách prostredníctvom portálu <https://josephine.proebiz.com/sk/>, tak, aby táto bola doručená v lehote maximálne do 3 pracovných dní odo dňa doručenia výzvy zo strany obstarávateľa. Na neskôr doručené žiadosti obstarávateľ odpovie, avšak nebude to mať vplyv na lehotu na predkladanie ponúk. Poskytnutie vysvetlenia bude uchádzačom odosielané/doručené prostredníctvom elektronického nástroja JOSEPHINE do konta uchádzača zriadenom na predmetnom portáli. Ak je to nevyhnutné, obstarávateľ môže doplniť informácie uvedené vo výzve, ktoré preukázateľne odošle/doručí všetkým uchádzačom prostredníctvom portálu <https://josephine.proebiz.com/sk/>. Momentom odoslania prostredníctvom portálu <https://josephine.proebiz.com/sk/> sa považuje vysvetlenie alebo doplnenie za doručené.

13.1.14 Uchádzač nemá právo si uplatniť u obstarávateľa akékoľvek náklady, ktoré mu vznikli v súvislosti s vypracovaním ponuky, so zrušením súťaže, prípadnou zmenou výzvy alebo akýmkoľvek rozhodnutím obstarávateľa.

1. **Zmena ponuky:**

13.2.1Uchádzač môže predloženú ponuku alebo jej časť dodatočne doplniť, zmeniť alebo stiahnuť do uplynutia lehoty na predkladanie ponúk.

13.2.2 Doplnenie alebo zmenu ponuky alebo jej časti je možné vykonať priamo v elektronickom nástroji JOSEPHINE stiahnutím svojej pôvodnej ponuky a vložením novej ponuky, avšak len v lehote na predkladanie ponúk.

1. **Lehota viazanosti ponúk je stanovená do 31.03.2026**

13.3.1 Obstarávateľ si vyhradzuje právo primerane predĺžiť lehotu viazanosti ponúk v tom prípade, ak nebude môcť v pôvodne stanovenej lehote viazanosti ponúk uzavrieť zmluvu s úspešným uchádzačom pre okolnosti, ktoré nastali počas procesu obstarávania a nebolo ich možné predvídať. Obstarávateľ upovedomí uchádzačov o predĺžení lehoty viazanosti ponúk a uchádzači sú svojou ponukou viazaní do uplynutia obstarávateľom oznámenej predĺženej lehoty viazanosti ponúk.

1. **Zábezpeka**

Nevyžaduje sa.

1. **OBSAH PONUKY**
   1. **Všetky predložené doklady, uchádzač predkladá ako scan originálu, alebo scan úradne overenej kópie, podpísané osobou, resp. osobami oprávnenými konať v mene uchádzača v záväzkových vzťahoch** alebo štatutárnym zástupcom splnomocnenou osobou, pokiaľ nie je uvedené inak. **V prípade splnomocnenia sa vyžaduje aj predloženie originálu splnomocnenia.**

Ponuka musí obsahovať všetky doklady, dokumenty a informácie obstarávateľom uvedené vo výzve na predkladanie ponúk, tiež požiadavky na predmet zákazky a náležitosti ponuky uvedené v tejto výzve, vzťahujúce sa k tomuto postupu zadávania zákazky.

**14.2 Uchádzač je povinný vo svojej ponuke predložiť nasledovné doklady :**

**1. Vyplnený dokument kalkulácia ceny** (Príloha č. 1a tejto výzvy).

**2. Vyplnený návrh zmluvy** (Príloha č. 2 tejto výzvy),podpísaný osobou oprávnenou konať za uchádzača.

**3. Návrh uchádzača na plnenie kritérií** (Príloha č. 3 tejto výzvy), ktorý bude prvou stranou predloženej ponuky

**4. Čestné vyhlásenie o súhlase s výzvou** (Príloha č. 4 tejto výzvy).

**5. Čestné vyhlásenie uchádzača/Súhlas so spracúvaním osobných údajov** (Príloha č. 5 tejto výzvy).

**6. Čestné vyhlásenie o splnení podmienok účasti, týkajúcich sa osobného postavenia uchádzača** (Príloha č. 6 tejto výzvy).

**7.Vyplnený dokument Zoznam subdodávateľom** (Príloha č. 7 tejto výzvy), resp. vyhlásenie, že uchádzač nebude pri realizácií predmetu zákazky využívať kapacity tretej osoby vo forme subdodávok (podľa bodu 11.4.1 tejto výzvy).

**8. Krycí list ponuky** (Príloha č. 8 tejto výzvy).

**V prípade skupiny dodávateľov** uchádzač uvedie identifikačné údaje každého člena skupiny dodávateľov s uvedením obchodného mena/názvu, adresy sídla alebo miesta podnikania a identifikačného čísla, ak je pridelené. Ak za skupinu dodávateľov koná skupinou poverená osoba/y, uchádzač predloží aj udelené plnomocenstvo pre túto osobu, resp. osoby, ktoré budú oprávnené prijímať pokyny a konať v mene všetkých ostatných členov skupiny dodávateľov. Udelené plnomocenstvo musí byť podpísané oprávnenými osobami všetkých členov skupiny dodávateľov.

**14.3 Ak bude uchádzač vyzvaný na doručenie vysvetlenia/doplnenia dokladov predložených v ponuke, bude povinný doručiť požadovanú odpoveď s prílohami v lehote do 2 pracovných dní od doručenia výzvy na vysvetlenie/doplnenie ponuky (ak obstarávateľ neurčil dlhšiu lehotu). Ak doklady nedoručí ani v tejto lehote, bude ho môcť obstarávateľ z tejto súťaže vylúčiť.**

1. OTVÁRANIE A PRESKÚMANIE PONÚK
2. Všetky ponuky predložené v lehote na predkladanie ponúk sa otvoria naraz, po uplynutí lehoty na predkladanie ponúk. Otváranie ponúk bude neverejné.
3. V prípade potreby objasnenia ponuky bude uchádzač požiadaný o vysvetlenie svojej ponuky, v lehote určenej obstarávateľom.

V prípade, že uchádzač do uplynutia obstarávateľom stanovenej lehoty vysvetlenie ponuky nepredloží, resp. toto vysvetlenie nebude objektívne dostatočné, jeho ponuka môže byť zo súťaže vylúčená.

1. SPÔSOB HODNOTENIA PONÚK A KRITÉRIUM NA VYHODNOTENIE PONÚK

16.1 Obstarávanie zákazky je realizované postupom podľa internej procesnej smernice obstarávateľa, pričom v priebehu procesu obstarávania, ani po jeho ukončení, nie je možné zo strany uchádzača podať opravný prostriedok (žiadosť o nápravu, ani námietku).

16.2 Obstarávateľ vyhodnotí, či uchádzač splnil podmienky účasti a požiadavky obstarávateľa podľa bodu 11. tejto výzvy, t. j. posúdi doklady a dokumenty, predložené uchádzačom v ponuke.

16.3 Obstarávateľ môže vylúčiť uchádzača zo súťaže v prípade, že:

a) uchádzač nesplnil podmienky účasti a/alebo iné požiadavky obstarávateľa podľa bodu 11. tejto výzvy,

b) uchádzač vo svojej ponuke predložil neplatné doklady (neplatnými dokladmi sú doklady, ktorým uplynula lehota platnosti),

c) uchádzač poskytol informácie alebo doklady, ktoré sú nepravdivé alebo pozmenené tak, že nezodpovedajú skutočnosti a majú vplyv na vyhodnotenie splnenia podmienok účasti a iných požiadaviek obstarávateľa,

d) sa uchádzač pokúsil neoprávnene ovplyvniť postup zadávania zákazky,

e) sa uchádzač pokúsil získať dôverné informácie, ktoré by mu poskytli neoprávnenú výhodu v procese zadávania zákazky,

f) došlo ku konfliktu záujmov, ktorý by mohol narušiť alebo obmedziť hospodársku súťaž alebo porušiť princíp transparentnosti a princíp rovnakého zaobchádzania podľa § 23 zákona č. 343/2015 Z. z. o verejnom obstarávaní a o zmene a doplnení niektorých zákonov a konflikt záujmov nemožno odstrániť,

g) na základe dôveryhodných informácií má obstarávateľ dôvodné podozrenie, že uchádzač uzavrel v danom procese zadávania zákazky s iným hospodárskym subjektom dohodu narúšajúcu hospodársku súťaž alebo sa preukáže, že v rámci jedného postupu zadávania zákazky predložili ponuky prepojení uchádzači, resp. že uchádzač porušil požiadavku obstarávateľa, že každý uchádzač môže v súťaži predložiť iba jednu ponuku a nesmie bez objektívneho a preukázateľného vysvetlenia žiadnym spôsobom participovať na inej predloženej ponuke (za prepojených uchádzačov sa považujú uchádzači, ktorých hospodárske, organizačné, finančné alebo iné väzby môžu viesť k pochybnostiam o ich nezávislosti a o ochrane dôverných informácií a/alebo môžu poskytovať (potenciálne) predpoklady pre ich výhodu oproti ostatným uchádzačom),

h) uchádzač nepredložil po písomnej žiadosti obstarávateľa doklady nahradené Čestným vyhlásením podľa bodu 11.1.6 tejto výzvy, v obstarávateľom určenej lehote,

ch)uchádzačpo žiadostizo strany obstarávateľa neposkytol obstarávateľovi, v stanovenej lehote, podrobnejší rozklad položiek v cenovej ponuke,

i) uchádzač sa dopustil podstatného porušenia zmluvných podmienok, ktoré vie obstarávateľ preukázať,

j) uchádzač dlhuje obstarávateľovi na vodnom a stočnom (t. j. nesmie byť vedený v evidencii neplatičov obstarávateľa, resp. musí mať uhradené všetky záväzky po lehote splatnosti).

16.4 V prípade, že obstarávateľ pristúpi k vylúčeniu uchádzača, zašle bez zbytočného

odkladu, takémuto uchádzačovi oznámenie o vylúčení, s uvedením dôvodu vylúčenia.

16.5 Ponuky uchádzačov, ktoré budú spĺňať stanovené podmienky účasti a iné požiadavky obstarávateľa, budú vyhodnocované podľa kritéria na vyhodnotenie ponúk a obstarávateľ následne zostaví vzostupné poradie ponúk.

16.6 Obstarávateľ úspešnému uchádzačovi zašle oznámenie o prijatí jeho ponuky a uchádzačom, ktorých ponuky boli neúspešné, zašle oznámenie o neprijatí ponuky.

16.7 Úspešnému uchádzačovi nevzniká doručením oznámenia o prijatí ponuky nárok na uzatvorenie zmluvného vzťahu.

16.8 **Kritériá na hodnotenie ponúk:**

**Najnižšia cena za celý predmet zákazky v EUR bez DPH uvedená v Návrhu uchádzača na plnenie kritérií** (Príloha č. 3 tejto výzvy).

Pokiaľ uchádzač nie je platiteľom DPH, uvedie túto skutočnosť vo svojej ponuke.

**Cena za predmet zákazky musí obsahovať všetky náklady uchádzača na predmet zákazky a náklady spojené s plnením podmienok uvedených v návrhu zmluvy** (Príloha č. 2 tejto výzvy).

17. ZRUŠENIE SÚŤAŽE, ZMENA PODMIENOK SÚŤAŽE

1. Obstarávateľ si vyhradzuje právo súťaž zrušiť bez uvedenia dôvodu.
2. Obstarávateľ si vyhradzuje právo súťaž zrušiť a zopakovať.
3. Obstarávateľ si vyhradzuje po vyhodnotení ponúk vyzvať uchádzačov na rokovanie o cene.
4. Obstarávateľ si vyhradzuje právo v rámci vyhodnocovania použiť elektronickú aukciu.
5. Obstarávateľ si vyhradzuje právo ku vyhodnoteniu ponúk pridať aj vyhodnocovanie podľa bodov 17.3. a 17.4 súčasne.
6. Obstarávateľ si vyhradzuje právo zmeniť podmienky uvedené vo výzve alebo upraviť predmet zákazky, resp. rozdeliť predmet zákazky. Pokiaľ si takáto zmena bude vyžadovať časovo náročnejšiu úpravu ponuky, obstarávateľ primerane predĺži lehotu na predkladanie ponúk.
7. Obstarávateľ si vyhradzuje právo v procese vyhodnocovania ponúk použiť tzv. reverzný postup.
8. Uchádzači, ktorí boli oslovení v súťaži, budú o zrušení súťaže alebo zmene podmienok stanovených vo výzve, elektronicky informovaní kontaktnou osobou obstarávateľa.

**18. UZAVRETIE ZMLUVY A POSKYTNUTIE SÚČINNOSTI**

1. Obstarávateľ uzavrie s úspešným uchádzačom zmluvu (návrh zmluvy tvorí Prílohu č. 2 tejto výzvy) v súlade s touto výzvou a s ponukou predloženou uchádzačom.
2. Úspešný uchádzač je povinný poskytnúť obstarávateľovi riadnu súčinnosť potrebnú na uzavretie zmluvy. Pod pojmom poskytnutie súčinnosti sa rozumie splnenie nasledovných povinností zo strany úspešného uchádzača:

18.2.1 Obstarávateľ zašle úspešnému uchádzačovi k podpisu potrebný počet vyhotovení zmluvy a tento je ich (podpísané oprávneným zástupcom za úspešného uchádzača) **povinný doručiť obstarávateľovi späť do 5 pracovných dní odo dňa doručenia rovnopisov zmlúv zo strany obstarávateľa.**

1. Ak úspešný uchádzač odmietne uzavrieť zmluvu alebo neposkytne obstarávateľovi súčinnosť potrebnú na uzavretie zmluvy podľa bodu 18.2 tejto výzvy v stanovenej lehote, obstarávateľ je oprávnený uzavrieť zmluvu s uchádzačom, ktorý sa umiestnil ako druhý v poradí, príp. ak aj ten odmietne uzavrieť zmluvu, s tretím v poradí úspešnosti ponúk.

Prílohy tejto výzvy:

Príloha č. 1 - **Špecifikácia tovaru**

Príloha č. 1a **– Kalkulácia ceny**

Príloha č. 2 - **Návrh zmluvy vrátane príloh**

Príloha č. 3 - **Návrh uchádzača na plnenie kritérií**

Príloha č. 4 - **Čestné vyhlásenie o súhlase s výzvou**

Príloha č. 5 - **Čestné vyhlásenie uchádzača/Súhlas so spracúvaním osobných údajov**

Príloha č. 6 - **Čestné vyhlásenie k osobnému postaveniu uchádzača**

Príloha č. 7 – **Zoznam subdodávateľov**

Príloha č. 8 - **Krycí list ponuky**

Príloha č. 9 – **Vzory tlačív**